section_heading: Radnja
paragraph_text: Dr. Melfi odlazi dr. Elliotu Kupferbergu, koji joj kaže kako je studija pokazala da sociopatima ne pomaže psihoterapija nego čak pogoršava njihove sklonosti. U međuvremenu, Tony pronalazi Coca i Butcha u restoranu na Manhattanu. Tony prebije Coca pištoljem i gurne mu ga u usta, zaprijetivši mu, a zatim ga okrene prema Butchu rekavši mu da zašuti i ostane sjediti za stolom. Zatim postavi Cocovu čeljust na naslon šanka i nagazi ga po glavi, rasuvši mu nekoliko zubi i napusti restoran. Na terapiji kod A.J.-eva terapeuta s Tonyjem i Carmelom, A.J. se prisjeća vremena kad ga je majka ponižavala, a posjeti baki Liviji u staračkom domu deprimirali. Dok Tony sluša, primjećuje jedan od Cocovih krvavih zubi u naboru svojih hlača. Carmela se čudi zašto fakulteti predaju mladim ljudima o poemama kao što je "The Second Coming".